recursal/SuperWikiNEXT-32B huggingface dataset:
**אלן בייקר** (באנגלית: **Ellen Louise Shulman Baker**; נולדה ב-27 באפריל 1953, פאייטוויל) היא רופאת חלל יהודיה אמריקאית. אסטרונאוטית לשעבר בתוכנית מעבורות החלל של נאס"א. טסה לחלל שלוש פעמים.

קורות חיים
----------

אלן בייקר נולדה בפאייטוויל למשפחה יהודית. הוריה היו רופאים. אימה קלייר שולמן עסקה בפוליטיקה והייתה נשיאת קווינס בשנים 1986–2002. 

בייקר סיימה בית הספר בקווינס ולמדה גאולוגיה באוניברסיטת באפלו אותה סיימה עם תואר ראשון בשנת 1974. היא המשיכה ללימודי רפואה באוניברסיטת קורנל, אותה סיימה בשנת 1978 ולאחר תקופת התמחות קיבלה הסמכה בשנת 1981 והתחילה לעבוד כרופאה במרכז החלל ג'ונסון. בהמשך היא סיימה קורס ברפואת החלל.

שירות בתחום החלל
----------------

בשנת 1984 בייקר נבחרה ליחידת האסטרונאוטים של נאס"א. בשנת 1989 היא השתתפה במשימת STS-34 כטייסת של מעבורת החלל אטלנטיס (דונלד ויליאמס היה מפקד הצוות). המטרה העיקרית של הטיסה הייתה שחרור גשושית גלילאו למסלול. במשימת STS-50 ביוני 1992 בייקר הייתה מומחית משימה מעבורת החלל קולומביה (ריצ'רד ריצ'רדס היה מפקד צוות). הצוות ביצע מספר ניסויים בתחום חקר חוסר כבידה. בשנת 1995 היא טסה על סיפון מעבורת החלל אטלנטיס במשימה STS-71. זו הייתה הטיסה הראשונה בה מעבורת חלל התחברה לתחנת החלל מיר לביצוע מחקרים משותפים והחלפת צוות.

לאחר טיסה זו בייקר עבדה במשרד האסטרונאוטים בתחום רפואה.

קישורים חיצוניים
----------------

ויקישיתוף מדיה וקבצים בנושא **אלן בייקר** בוויקישיתוף
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2002136591
* VIAF: 43668240
* WorldCat: lccn-n2002136591

 |
**שדה התעופה הבינלאומי חלב** (בערבית: **مطار حلب الدولي**) (קוד יאט"א: **ALP**, קוד **OSAP**: ICAO) הוא שדה תעופה בינלאומי בחלב, סוריה. הוא משמש גם כשדה תעופה משני של חיל האוויר הסורי.

היסטוריה
--------

שדה התעופה החל לפעול בתחילת המאה ה-20. הוא התפתח וגדל עד 1999, אז נחנך הטרמינל החדש.

בדצמבר 2012 נסגר שדה התעופה לטיסות אזרחיות, ובמהלך ינואר 2013 הוא היה סגור גם לטיסות צבאיות, בשל מלחמת האזרחים בסוריה. לאחר שהצבא הסורי התקדם לכיוון העיר, נפתח השדה מחדש באופן זמני לטיסות צבאיות ב-22 בינואר 2014, ולאחר כשנה גם לטיסות אזרחיות.[דרוש מקור] בעקבות השתלטות הממשלה על מזרח העיר, יצאה טיסת ניסוי משדה התעופה ב-6 בינואר 2017, לראשונה מזה 4 שנים, לפני פתיחה מלאה של שדה התעופה.

בחודש ספטמבר 2022 הותקף נמל התעופה פעמיים, בשתי תקיפות המיוחסות לחיל האוויר הישראלי. התקיפות גרמו לנזק לנמל התעופה ואף השביתו אותו.

פעילות
------

בשדה התעופה יש טרמינל מודרני, אשר משולבת בו אדריכלות אסלאמית מודרנית. השטח הכולל הוא 38,000 מטרים רבועים, הפרוסים על פני ארבע קומות. קיבולת שדה התעופה היא 1.7 מיליון נוסעים בשנה.

חברות תעופה ויעדים
------------------

את שדה התעופה משרתת רק חברת התעופה סיריאן איירליינס, והיעדים הם שדה התעופה הבינלאומי של דמשק, ושדה התעופה ונוקובו במוסקבה.

קישורים חיצוניים
----------------

ויקישיתוף מדיה וקבצים בנושא **שדה התעופה הבין-לאומי חלב** בוויקישיתוף
* 

* אתר האינטרנט הרשמי של שדה התעופה הבין-לאומי חלב

הערות שוליים
------------

1. ↑  Aleppo airport reopens after a year: Syria state media, The Daily Star, Jan. 22, 2014 (באנגלית)
2. ↑  Leith Fadel, First airplane takes off from Aleppo International Airport in 4 years, Al Masdar News, 06/01/2017 (באנגלית)
3. ↑  דניאל סלאמה, בפעם השנייה השבוע: סוריה מדווחת על תקיפה ישראלית בנמל התעופה בחלב, באתר ynet, 7 בספטמבר 2022.
4. ↑   רועי קייס/ תקיפת נמל התעופה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 02:42), 7 בספטמבר 2022.
**סוויל שהיידה**, שנולדה בשם **סוויל ג'מבק** (Sevil Geambec או Sevil Cambek) (בכתב לטיני: **Sevil Shhaideh)**, נולדה ב-4 בדצמבר 1964 בקונסטנצה. היא פוליטיקאית רומנייה, ממוצא טורקי-טטרי, פעילה במפלגה הסוציאל-דמוקרטית ברומניה. היא כיהנה כסגנית ראש הממשלה ושרת הפיתוח האזורי, המנהל הציבורי והקרנות האירופאים בממשלות סורין גרינדיאנו ומיכאי טודוסה, בין 4 בינואר 2017- 29 בינואר 2018. שהיידה כיהנה בעבר במאי-נובמבר 2015 כשרת הפיתוח האזורי והמנהל הציבורי בממשלת ויקטור פונטה הרביעית. היא הייתה השרה הראשונה בתולדות רומניה המודרנית שנשבעה בארמון הנשיא על הקוראן. היא כלכלנית, מתכנתת ומומחית במנהל בהכשרתה.
ב-21 בדצמבר 2016 שמה הועלה על ידי ראש מפלגתה, ליביו דראגניה, כמועמדת לראשות הממשלה בעקבות הניצחון בבחירות לפרלמנט בדצמבר אותה שנה. ב-27 בדצמבר מועמדותה נדחתה על ידי הנשיא קלאוס יוהאניס.

ביוגרפיה
--------

סוויל שהיידה נולדה כסוויל ג'מבק בשנת 1964 בעיר קונסטנצה, בת יחידה למשפחה מוסלמית ממוצא טורקי וטטרי. הוריה היו סאאדין ג'מבק, בן לעדה הטורקית, שעבד כחשמלאי בתיאטרון בקונסטנצה ואשתו, מואזל, מצאצאי טטרים מקרים, העובדת מצעירותה בהפקות תיאטרון הבובות, ואחר כך בתיאטרון לילדים ולנוער בקונסטנצה. האב נפטר כשהילדה הייתה בת 12. האם היא אחייניתו של ההיסטוריון הטורקי כמאל קרפאט, יליד הכפר טורדה שבצפון דוברוג'ה, שלימד באוניברסיטאות בארצות הברית ובטורקיה. פרופ' קרפט שילם בזמנו לשלטונות הקומוניסטים ברומניה כדי לאפשר לבני משפחתו להגר לטורקיה, אך הוריה של סוויל ג'מבק החליטו להישאר ברומניה.
סוויל ג'מבק גדלה בדירה קטנה בקונסטנצה והצטיינה בלימודים עוד בבית הספר. היא בוגרת משנת 1987 של האקדמיה ללימודים כלכליים בבוקרשט, הפקולטה לתכנון כלכלי ולמדעי המחשב.
סוויל ג'מבק עבדה כמתכנתת אנליסטית בקונסטנצה החל משנת 1987. בשנים 1993—2007 כיהנה כמנהלת מערכות המידע של מועצת המחוז קונסטנצה. עברה בהמשך השתלמויות רבות, חלקן במסגרת USAID בארצות הברית, במנהל ציבורי, מנהל עסקים, בניהול פרויקטים (באוניברסיטת אורקל) ובחשבונאות.
בשנים 2005—2007 למדה לתואר שני לניהול פרויקטים בעסקים בפקולטה למדעי כלכלה של אוניברסיטת אובידיוס בקונסטנצה.
בשנים 2007–2012 הייתה אחראית לתאום באיחוד הלאומי של המועצות המחוזיות ובשנים 2012—2015 מזכירת המדינה במשרד הפיתוח האזורי והמנהל הציבורי בעת כהונת הזר ליביו דראגניה.

ב-22 בספטמבר 2017 נחקרה שהיידה תחת אזהרה על חלקה בתיק בלינה העוסק במניפולציות בקשר לאי בלינה לתעלת פאוול (תעלה משנית על חוף הדנובה במחוז טלאורמן.

### חיים פרטיים

סוויל שהיידה נשואה בשנית החל משנת 2011 לד"ר אקרם שהיידה (شهيدة), גם הוא נשוי בשנית, ממוצא סורי, מומחה בכלכלה חקלאית, איש אקדמיה ויועץ, עד לימודי דוקטורט בהתכתבות באוניברסיטה ברומניה, בעל אזרחות סורית ורומנית. לבעלה - נכסים בדמשק ובלטקיה. סוויל שהיידה ילדה בזמנו בן שמת בלידתו ומאז לקתה בסוכרת.

קישורים חיצוניים
----------------

ויקישיתוף מדיה וקבצים בנושא **סוויל שהיידה** בוויקישיתוף

* באתר הרומני Nine o'clock
* כתבה - ריאיון עם הוריה - בעיתון הרומני "אוונימנטול זיליי Evenimentul Zilei כתבה מאת פרי פרדסקו, 24 בדצמבר 2016
* כתבה ביוגרפית בעיתון הרומני Curierul Național, ‏21 בדצמבר 2016

הערות שוליים
------------

1. ↑  כתבה באתר הטורקי Posta
2. ↑  Evenimentul Zilei 2016
3. ↑  Curierul Național 2016
4. ↑  Evenimentul Zilei 2016
פירוש נוסף ערך זה עוסק בספר ילדים. אם התכוונתם לסרט קולנוע המבוסס עליו, ראו ארץ יצורי הפרא (סרט).

**ארץ יצורי הפרא** (באנגלית: **Where the Wild Things Are**) הוא ספר ילדים אמריקני קלאסי משנת 1963, שכתב וצייר מוריס סנדק. ב-1984 יצא לאור בעברית בתרגומו של אוריאל אופק בהוצאת "כתר". הספר מתאר את הרפתקאותיו הדמיוניות של ילד צעיר בשם מקס, לאחר שנענש ונשלח לחדרו בלי לאכול ארוחת ערב.

הספר עובד בישראל להצגה בהשתתפות השחקנית מיכל גולדברג אייל.

באוקטובר 2009 הוציאה "Warner Bros. Games" משחק באותו שם "Where the Wild Things Are", שפותח לקונוסולות משחקים על ידי חברת "Griptonite Games", ועלילתו נוצרה על-פי סרט שיצא לאקרנים באותה עת ומבוסס על הספר. המשחק יצא בגרסאות המיועדות לקונסולות Wii‏, PlayStation 3‏, Xbox 360‏ ונינטנדו DS.

עלילה
-----

הספר מספר את סיפורו של מקס, שערב אחד "עושה צרות ממין אחד וממין אחר" בחליפת הזאב שלו. כעונש, אימו שולחת אותו למיטתו בלי לאכול ארוחת ערב. בחדרו מקס מפליג בדמיון ל"ארץ יצורי הפרא", ושם נתקל במפלצות גדולות ומפחידות, אולם הוא כובש אותן בעזרת מבט מפחיד אחד ומוכתר למלך המקום. למרות זאת, מקס מרגיש בודד ומתגעגע לביתו. הוא חוזר לחדרו ומוצא את ארוחת הערב שלו מחכה לו, "עדיין חמה".

שם הספר
-------

המושג Wild Thing ("דבר פראי") הוא כינוי שבו משתמשים דוברי-אנגלית כדי לכנות ראויים לנזיפה. הביטוי העברי המקביל, "פרא אדם", לא היה שמיש בתרגום בגלל ה"אדם". המקור הוא הביטוי היידי "א ווילדע חיה" (חיה פראית), בו דוברי-יידיש מכנים אנשים שהתנהגותם איננה ראויה. כינוי זה שמע סנדק בילדותו מפי אמו בברוקלין.

קישורים חיצוניים
----------------

ויקישיתוף מדיה וקבצים בנושא **ארץ יצורי הפרא** בוויקישיתוף
* סיגלית אבירם, 40 שנה ל"ארץ יצורי הפרא" (אורכב 19.02.2020 בארכיון Wayback Machine), באתר "הגיל הרך"
* ניב שטנדל, ארץ האפשרויות, באתר nrg‏, 11 בדצמבר 2009
* גיל סלוביק ומיכל סלוסברג, ארץ יצורי הפרא - הפילוסופיה של הפוליטיקלי קורקט, המרכז האקדמי שלם
* יעל אינגל, ארץ יהודי הפרא: המפלצות האמיתיות של מוריס סנדק, באתר הספרנים – בלוג הספרייה הלאומית, ‏3 במאי 2023
* ארץ יצורי הפרא, באתר OCLC (באנגלית)
* ארץ יצורי הפרא, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007364141905171
* BnF: cb17033703f (data)
* GND: 4195332-0
* LCCN: n2010062550
* NLA: 35466613
* SUDOC: 198205244
* VIAF: 273695762
* WorldCat (עם VIAF): 273695762

 |
**איתן פריבר** (1 באפריל 1926 - 19 ביוני 2006) היה שחקן תיאטרון וקולנוע ישראלי.

קורות חיים
----------

נולד בטבריה לברוך ואידה פריבר וגדל בכפר סבא. דודו היה הפסל אהרון פריבר. הוא למד בבית הספר החקלאי מקוה ישראל ושירת בפלמ"ח. בשנים 1945–1947 למד במחזור הראשון של בית הספר הדרמטי של הבימה בניהולו של צבי פרידלנד ביחד עם שרגא פרידמן, שמואל סגל, מישה אשרוב, שושנה רביד ועוד. שיחק בתיאטרון הבימה (1947–1949), בקאמרי (1954–1959) והאהל (1958–1969). לאחר סגירת האהל שיחק בהפקות שונות. הוא השתלם בפריז בסדנת משחק מייסודו של ז'אן-לואי בארו ושיחק שם בהצגות בכיכובו ובביומו של בארו. היה חבר הוועד המנהל של איגוד אמני ישראל, ונציב תלונות הציבור של האיגוד (אמ"י).

פילמוגרפיה נבחרת
----------------

* באין מולדת (1956)
* הם היו עשרה (1960)
* שמונה בעקבות אחד (1964) - בתור מרגל-מחבל המוסווה כמאמן כדורגל ומטמין פצצת השהיה במטוס מיראז' 3 של חיל האוויר.
* מבצע קהיר (1966)
* זיכרון דברים (1995)

קישורים חיצוניים
----------------

* איתן פריבר, באתר המערכת לחיפוש אנשי במה.
* איתן פריבר, באתר הבימה

הערות שוליים
------------

1. ↑  ביטאון חיל האוויר מס' 66 עמ' 69, נובמבר, 1964

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012289457005171
* VIAF: 4191168049038838410004
* WorldCat (עם VIAF): 4191168049038838410004

 |
**טורוס סטנפורד** הוא הצעה למבנה עבור חיים אנושיים בחלל, מושבת חלל.

טורוס סטנפורד יוכל להכיל בין 10,000-140,000 תושבי קבע. הטורוס שקוטרו 1,790 מטרים, ישלים סיבוב סביב עצמו אחת לדקה על מנת ליצור כבידה מלאכותית באמצעות כוח צנטריפוגלי.

מקור
----

סטנפורד טורוס הוצע במסגרת נאס"א לחקר קיץ בשנת 1975, שנערך באוניברסיטת סטנפורד, במטרה לבחון השערות בקשר לעיצובים עבור מושבות בחלל בעתיד. הטורוס סטנפורד מתייחס רק לגרסה מסוימת זו של עיצוב, כיוון שהתפישה של תחנת חלל דמוי טבעת סיבובית הוצע בעבר על ידי פון בראון ורנר הרמן פוטוצ'ניק.

תיאור
-----

טורוס סטנפורד מורכב בצורת טורוס בקוטר של 1.8 קילומטר (שיספיק עבור כ־10,000 אנשים). הטורוס מסתובב במהירות של סיבוב לדקה ומספק כוח כבידה מלאכותי של בין 0.9 ל־1.0 g באמצעות כוח צנטריפוגלי.

אור השמש מפוזר בתוך הטורוס ידי מערכת של מראות. הטבעת מחוברת דרך "חישורים" המשמשים כמוליכים לאנשים וחומרים. ציר הסיבוב הוא במרכז התחנה, יש לו את כוח המשיכה המלאכותית הנמוכה ביותר והוא המקום הבטוח ביותר עבור מרחב ביטחון בספינה.

החלל הפנימי ישמש למחיה, ויהיה גדול מספיק כדי לייצר סביבה "טבעית"; החלל הפנימי יהיה כמו עמק קרחוני צר, ארוך וישר שקצותיו מתעקלים כלפי מעלה עד שנפגשים וסוגרים מעגל. צפיפות האוכלוסייה תהיה דומה לזו של פרוור צפוף,כאשר חלק של הטבעת מוקדש לחקלאות, וחלק לדיור.

בנייה
-----

יהיה צורך ב-10 מיליון טון של חומר. הבנייה תעשה שימוש בחומרי גלם המופקים בירח ונשלחים לחלל באמצעות מעוט אלקטרומגנטי. לוכד מסה בנקודה L2 יעביר את החומר אל נקודה L5, שם יעובד במפעל תעשייתי שיבנה את הטורוס. רק חומרים אשר לא ניתן יהיה להשיג בירח, יובאו מכדור הארץ. כריית אסטרואידים היא אפשרות נוספת.

מאפיינים כללים
--------------

* מיקום: בין כדור הארץ לירח - נקודת לגראנז' L5
* סה"כ מונה: 10 מיליון טון (כולל מגן קרינה (95%), בתי גידול, ואווירה)
* קוטר: 1,790 מטר
* צינור בקוטר למגורים: 130 מטר
* חישורים: 6 חישורים של 15 מטר בקוטר
* סיבוב: 1 סיבובים לדקה
* מגן קרינה: 1.7 מטר של אדמת הירח

ראו גם
------

* גליל אוניל
* מושבת חלל

קישורים חיצוניים
----------------

ויקישיתוף מדיה וקבצים בנושא **טורוס סטנפורד** בוויקישיתוף
* סרטון יוטיוב מאת f r a g o m a t i k אשר פורסם ב־2009
* ג'ונסון, (Holbrow 1977). "מושבות חלל: מחקר עיצוב" (אורכב 25.06.2017 בארכיון Wayback Machine). מינהל התעופה הלאומית שטח המינהל.
* ג'רארד אוניל, "פרונטיר גבוהה", ויליאם מורו ושות ', 1977, p149
* פון בראון, W.:Crossing הגבול האחרון, Colliers, 22 במרץ 1952
* הרמן פוטוצ'ניק: הבעיה של מסע בחלל (1929)
**ארנולד בישר** (בגרמנית: **Arnold Büscher**; באד אינהאוזן, 16 בדצמבר 1899 – פולין, 2 באוגוסט 1949) היה קצין אס אס גרמני, פושע מלחמה, האופטשטורמפיהרר (סרן). כיורשו של אמון גת, הוא היה המפקד השני והאחרון של מחנה הריכוז קרקוב-פלשוב מספטמבר 1944 עד ינואר 1945.

ביוגרפיה
--------

הוריו של ארנולד בישר ניהלו מאפייה ברהמה (Rehme) שכיום נקראת באד אינהאוזן. בסיום בית הספר היסודי, החל להתלמד כסוחר בהמבורג ב-1915. בשנים 1917 עד 1919 במלחמת העולם הראשונה שירת בצבא, ולאחר מכן עבד בחברת ביטוח. ב-1926 התחתן בהמבורג. בשנות ה-20 הורשע שוב ושוב (נכלא בחלקו) בגין גניבה, קבלת סחורה גנובה, הונאה וזיוף.

### באס אס

ב-1931 הפך בישר לחבר באס אס. לאחר פרוץ מלחמת העולם השנייה עבד במספר מחנות ריכוז, ביניהם פלוסנבירג, בוכנוולד, זקסנהאוזן ונוינגמה.

בישר הפך למפקד מחנה הריכוז פלשוב לאחר שאמון גת נעצר על ידי הקריפו ב-13 בספטמבר 1944. בישר התנגד למאמציו של אוסקר שינדלר לצרף 300 נשים יהודיות לרשימתו של שינדלר (יהודי שינדלר) לעבודה במפעל החדש של שינדלר בברינליץ, במקום לשלוח אותן לאושוויץ יחד עם יהודים אחרים בפלשוב. עם זאת, שינדלר הצליח לשלם ולשחד את ריכרד בר, מפקד אושוויץ, כדי שישלח את 300 הנשים היהודיות למפעלו.

ב-23 בינואר 1948 נדון בישר למוות בפולין על פשעים בפלשוב. הוא נתלה ב-2 באוגוסט 1949.

ראו גם
------

* Stefan Hördler, Christoph Kreutzmüller: *Ein KZ-Kommandant aus Rehme. Arnold Büscher (1899–1949).* In: *Beiträge zur Geschichte der Städte Löhne und Bad Oeynhausen.* Band 22. Bielefeld 2013, S. 127–133.

הערות שוליים
------------

1. ↑  Crowe, David M. *Oskar Schindler: The Untold Account of His Life, Wartime Activities, and the True Story Behind the List*. Westview Press, Cambridge, MA, 2004, 0-465-00253-5, pp. 357–358.
2. ↑  Benz, Wolfgang. *Der Ort des Terrors. Geschichte der nationalsozialistischen Konzentrationslager. (The Place of Terror. History of Nazi Concentration Camps.)*. C.H. Beck, Munich, 2005, 3-406-57237-1, p. 272.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1214941443
* VIAF: 6013159639264843290007
* WorldCat (עם VIAF): 6013159639264843290007

 |
**ג'ני-ונדה ברקמן** (בגרמנית: **Jenny-Wanda Barkmann**;‏ 30 במאי 1922 – 4 ביולי 1946) הייתה פושעת מלחמה נאצית. במהלך מלחמת העולם השנייה תפקדה בתור שומרת במחנה הריכוז שטוטהוף.

ביוגרפיה
--------

לפי הסברה הרווחת היא העבירה את מירב שנות ילדותה ונעוריה בהמבורג גרמניה.

בשנת 1944 מונתה לתפקיד שומרת (בגרמנית: SS-Aufseherin) במחנה הנשים מחנה הנשים ברומברג-אוסט שהיה במחנה הריכוז שטוטהוף, שם התאכזרה והתעללה באסירות, בחלקן למוות. כמו כן השתתפה בסלקציות של הנשים והילדים לתאי הגזים.

בקרב נשות המחנה זכתה לכינוי "רוח הרפאים היפה" ונחשבה לרוצחת בדם-קר.

### עדויות ופשעי מלחמה

נאמר עליה שלא היססה להכות את קורבנותיה למוות, שהיו לרוב נשים וילדים, ולא היססה בבחירתם לתאי הגזים.

### מעצר

ברקמן נמלטה משטוטהוף עם התקרבות הצבא האדום לשטחים שנכבשו על ידי גרמניה הנאצית, ונעצרה במאי 1945 לאחר שניסתה להימלט בתחנת הרכבת של העיר גדנסק.

### משפט

היא הועמדה לדין במסגרת משפטי שטוטהוף שנפתחו ב-8 באוקטובר 1946 בנוסף לחמישה עשר פושעי מלחמה נאצים נוספים ממחנה הריכוז שטוטהוף על פשעים שביצעו במחנה. על פי עדויות הנוכחים בבית הדין, היא צחקקה במהלך המשפט, פלרטטה עם שומריה וככל הנראה סידרה את שיערה בזמן שמיעת עדות על מעלליה במחנה. היא נמצאה אשמה, ולאחר מכן הכריזה: "החיים הם אכן תענוג, ותענוגות הם לרוב קצרים".

### הוצאה להורג

ברקמן דקות ספורות לאחר תלייתה.
ברקמן הוצאה להורג בגיל 24 בתלייה תוך שנשמטה מתא מטען של משאית יחד עם עשרה נאשמים נוספים מהמשפט, בין היתר גרדה שטיינהוף, ונדה קלאף ואליזבת בקר, בעיר גדנסק ב-4 ביולי 1946.

ראו גם
------

* נשים בשורות הנאצים

לקריאה נוספת
------------

* Tony Rennell, **Bitches of Buchenwald: Which death camp guard is the evil inspiration behind Kate Winslet's role in The Reader?**, Mail Online, 24 January 2009

קישורים חיצוניים
----------------

ויקישיתוף מדיה וקבצים בנושא **ג'ני-ונדה ברקמן** בוויקישיתוף

הערות שוליים
------------

1. 1 2  Jenny-Wanda Barkmann, www.liberationroute.com (באנגלית)
2. ↑  Jenny-Wanda Barkmann#cite note-2
3. ↑  Rob Hopmans, The Bad Girls of Nazi Germany: Jenny Wanda Barkmann. WW2 Gravestone, ‏2019-06-09 (באנגלית אמריקאית)
4. ↑  Tony Rennell, Bitches of Buchenwald: Which death camp guard is the evil inspiration behind Kate Winslet's role in The Reader?, Mail Online
5. ↑  Biskupia Gorka, web.archive.org, ‏2008-01-25
**אל בוסברג** (באנגלית: **Al Boasberg**; ‏5 בדצמבר 1891 - 18 ביוני 1937) הוא תסריטאי קומי אמריקאי שכתב למופעי וודוויל, לרדיו ולקולנוע. כמו כן היה במאי קולנוע.

הוא נמנה עם מייסדי הסטנד-אפ - הוא התחיל לעבוד עם כוכב הוודוויל ג'ק בני כבר כשהיה בני נער, יצר יחד איתו את דמות הקמצן הידועה שלו ועזר לסלול את דרכו לכוכבות כאשר עבר לשדר ברדיו ב-1932. אפילו ביום האחרון לפני מותו, כתב בוסברג את השורות המציגות לקהל את דמותו של רוצ'סטר, משרת בגילומו של הקומיקאי אדי אנדרסון, בתוכנית הרדיו של בני.

כמו כן, סייע בוסברג להגדיר את האופי הבימתי של אמנים כבוב הופ, לאון ארול והצמדים הקומיים ברנס ואלן ווילר ווולסי. הוא היה תסריטאי מבוקש, וקיבל 1,000$ לשבוע בכתיבת תסריטים לתוכניות רדיו.

בוסברג אף כתב את התסריטים ל-47 סרטים בין 1926 ל-1937, מהם בולט הסרט "לילה באופרה" (1935) שבו השתתף בכתיבה, ובו חזרו האחים מרקס למסך הגדול. כמו כן, השתתף בכתיבת הסרט "הגנרל" (1926) בכיכובו של באסטר קיטון וסרט הפולחן "פריקס" (1932) בבימויו של טוד בראונינג. כמו כן ביים 12 סרטים בין 1929 ל-1936.

ויכוח אישי עם המפיק, הוביל לכך שהקרדיט לבוסברג הוסר מן הסרט "יום במרוצים" בכיכובם של האחים מרקס, סרט שהיה במקור פרויקט של בוסברג.

הוא נולד בבאפלו, ניו יורק למשפחה יהודית ונפטר בלוס אנג'לס, קליפורניה מהתקף לב. הוא קבור בבית הקברות פורסט לוון בבאפלו, ניו יורק. אל בוסברג היה דודו של ג'יימס מייקלס, שהיה במשך שנים רבות העורך הראשי של מגזין פורבס.

ב-2009 ייסדו מארגני פסטיבל הקולנוע הבינלאומי בבאפלו את פרס הקומדיה על שם אל בוסברג.

פילמוגרפיה נבחרת
----------------

* יום במרוצים (1937) - בכיכובם של האחים מרקס
* לילה באופרה (1935) - בכיכובם של האחים מרקס
* פריקס (1932) - סרט פולחן בבימויו של טוד בראונינג
* *Cracked Nuts*‏ (1931) - בכיכובם של וילר ווולסי
* *Fifty Million Frenchmen*‏ (1931) - סרט מוזיקלי בבימויו של לויד בייקון
* *Chasing Rainbows*‏ (1930) - סרט קומדיה מוזיקלי
* *Speedy*‏ (1928) - בכיכובו של הרולד לויד
* הגנרל (1926) - בכיכובו של באסטר קיטון

לקריאה נוספת
------------

* Rickmann, Gregg (2004). *The Film Comedy Reader*. New York: Limelight Editions. ISBN 978-0-87910-295-1.

קישורים חיצוניים
----------------

* אל בוסברג, במסד הנתונים הקולנועיים IMDb (באנגלית)
* אל בוסברג, באתר AllMovie (באנגלית)
* אל בוסברג, במסד הנתונים הקולנועיים KinoPoisk (ברוסית)
* ביוגרפיה של אל בוסברג, באתר על העיר באפלו (באנגלית)
* אל בוסברג, באתר "Find a Grave" (באנגלית)

הערות שוליים
------------

1. ↑  לפי תעודת הלידה שלו.
2. ↑  *The Al Boasberg Comedy Award: The Boasberg*

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007528302205171
* BNE: XX1617893
* BnF: cb14041549h (data)
* GND: 1017987009
* ISNI: 0000 0000 5177 7574
* LCCN: no89003975
* NLP: a0000002915548
* NTA: 073624705
* SUDOC: 058603409
* VIAF: 56811393
* WorldCat: lccn-no89003975

 |
**אליקי וויוקלאקי** (ביוונית: **Αλίκη Βουγιουκλάκη**;‏ 20 ביולי 1934 – 23 ביולי 1996) הייתה שחקנית תיאטרון וקולנוע, זמרת ורקדנית יווניה, ששיחקה ב-42 סרטי קולנוע יווניים, מרביתם סרטים מוזיקליים.

ביוגרפיה
--------

אליקי נולדה בעיר מרוסי, כ-13 קילומטרים מאתונה. אביה היה מושל אזור בתקופת הכיבוש הנאצי והוצא להורג על ידי הפרטיזנים היוונים באשמת שיתוף פעולה עם הכובשים הנאצים. היו לה שני אחים, האחד מפיק סרטים והשני אדריכל. 

אליקי למדה תיאטרון ונבחנה בהצלחה עבור התיאטרון הלאומי היווני. היא סיימה את לימודיה בהצלחה גדולה (ציון אחד "טוב מאוד" וכל היתר "מצוין") והופיעה לראשונה בתיאטרון ב-1953, בעיבוד יווני של "החולה המדומה". 

ב-1954 הופיעה לראשונה בסרט קולנוע ובכך פתחה קריירה מפוארת בתחום הקולנוע היווני. בסרטים רבים היא הופיעה לצד דימיטריס פאפאמיכאיל, מי שעתיד להיות בעלה מ-1965, ולבסוף גרושה משנת 1975, ולשניהם בן.

בתקשורת היוונית התחילה לזכות מ-1959 בתואר "הכוכבת הלאומית של יוון". 

ב-1961 הקימה אליקי להקת תיאטרון משלה ואיתה הופיעה ברחבי יוון. 

ב-1962 כיכבה בסרט בשפה האנגלית "Aliki, My love", שהוצג לראשונה בלונדון ב-1963, אך לא זכה להצלחה לה קיוו. 

ב-1970 שיחקה בתפקיד הראשי בסרט "סגן משנה נאטאשה", ההצלחה הגדולה ביותר של הקולנוע היווני (היא כיכבה גם בשני הסרטים הבאים בתור). 

סרטה האחרון היה ב-1981 ולאחר מכן בתקופת השפל של הקולנוע היווני התמקדה במופעי תיאטרון.

הסרטים בכיכובה של אליקי זכו להצלחה גדולה בעולם ובמיוחד בישראל ומשום כך נענתה אליקי לבקשת מפיצי סרטיה בישראל והגיעה אליה פעמיים, להקרנות של סרטיה. לאחר ביקוריה בישראל היא סיפרה עליהם ושבחה את ישראל בראיונות בעיתונות ובתגובה נשלחו אליה מכתבי איום מטעם ניאו נאצים יוונים.

באפריל 1996 בעודה בסיבוב הופעות בסלוניקי עם המחזמר "צלילי המוסיקה" חלתה בסרטן הלבלב, ונפטרה מהמחלה ב-23 ביולי של אותה שנה, שלושה ימים לאחר יום הולדתה ה-62.

קישורים חיצוניים
----------------

ויקישיתוף מדיה וקבצים בנושא **אליקי וויוקלאקי** בוויקישיתוף

* אליקי וויוקלאקי, במסד הנתונים הקולנועיים IMDb (באנגלית)
* אליקי וויוקלאקי, באתר AllMusic (באנגלית)
* אליקי וויוקלאקי, באתר MusicBrainz (באנגלית)
* אליקי וויוקלאקי, באתר Discogs (באנגלית)
* אליקי וויוקלאקי, באתר "Find a Grave" (באנגלית)

הערות שוליים
------------

1. ↑  אליקי בישראל, מקבץ כתבות מזמן הביקור, באתר עיתונות יהודית היסטורית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007358830705171
* BnF: cb142372289 (data)
* ISNI: 0000 0000 6331 1392
* LCCN: n00037513
* MusicBrainz: d42b3792-9267-48a6-a756-3cac460796e1
* NLA: 40474191
* NLG: 40011
* Trove: 1447198
* VIAF: 60311325
* WorldCat: lccn-n00037513

 |
**ריכרד הרמן הילדברנדט** (בגרמנית: **Richard Hermann Hildebrandt**‏; 13 במאי 1897, וורמס – 10 במרץ 1952, ורשה) היה פוליטיקאי בגרמניה הנאצית, חבר הרייכסטאג, ומפקד אס אס בכיר. כיהן כראש המשרד הראשי לגזע והתיישבות של האס אס (Rasse- und Siedlungshauptamt der SS).

קריירת אס אס
------------

מ-1943 ועד לכידתו ב-1945, עמד בראש המשרד הראשי לגזע והתיישבות *(SS-Rasse und Siedlungshauptamt;* RuSHA) בדרגת אובר-גרופנפיהרר. הוא הורשע באחד ממשפטי נירנברג, המכונה משפט RuSHA, בגין חלקו בתוכנית האב למזרח באזור דנציג - מערב פרוסיה. עבודתו כללה יישוב מחדש של גרמנים בשטח הכבוש הנאצי לאחר שגירשו את המשפחות הילידיות מאותן ארצות. כראש המשרד הוא היה אחראי גם על ביצוע מבחן הגזע הרשמי על אוכלוסיית השטחים הכבושים לצורך סלקציה גזעית. הוא הוצא להורג בגין פשעי מלחמה.

פשעים נגד האנושות
-----------------

בית הדין הבינלאומי לפשעי מלחמה מצא אותו אשם, מעבר לכל ספק, בפשעים הבאים נגד האנושות:

* חטיפת ילדים זרים;
* הפלות כפויות על עובדי המזרח;
* לקיחת קטינים מעובדים מזרחיים;
* ענישה בלתי חוקית ולא צודקת של אזרחים זרים על קיום יחסי מין עם גרמנים;
* הפגיעה בשעתוק של אזרחי אויב;
* פינוי כפוי ויישוב מחדש של אוכלוסיות;
* גרמניזציה כפויה של אזרחי אויב;
* ניצול אזרחי אויב כעבדים.

באישום נפרד על השתתפות במבצע אותנסיה, בית הדין מצא כי היא בוצעה על ידי הילדברנדט רק נגד אזרחי גרמניה, ומסיבה זו לא היוותה פשע נגד האנושות. בגלל חברותו באס אס, הוא נמצא אשם גם בחברות בארגון פשע.

בית הדין גזר עליו 25 שנות מאסר, אך לאחר מכן הוא הועבר לרשויות פולניות להמשך הליכים פליליים. כתוצאה מההליך הפולני הוא נתלה בוורשה בשנת 1952.

קישורים חיצוניים
----------------

ויקישיתוף מדיה וקבצים בנושא **ריכרד הילדברנט** בוויקישיתוף
* Verhandlungen des Deutschen Reichstags

הערות שוליים
------------

1. 1 2  United Nations War Crimes Commission, "Law reports of Trials of War Criminals," pp. 33-34, 36 (1997).
2. ↑  Giles MacDonogh, "After the Reich: The Brutal History of the Allied Occupation," p. 464 (2009).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285977705171
* GND: 119357836
* ISNI: 0000 0001 1469 9674
* LCCN: no96037820
* NLP: a0000001794590
* VIAF: 29126477
* WorldCat: lccn-no96037820

 |
**אמנדה דו-פונט** (באנגלית: **Amanda Du-Pont**; נולדה ב-26 ביוני 1988) היא שחקנית דרום אפריקאית ילידת אסוואטיני. היא נולדה באסוואטיני ומתגוררת כיום בדרום אפריקה. בנוסף למשחק, היא מארחת, זמרת, מודל, שגרירת מותג, מנחה בשידור חי ואשת עסקים.

ראשית חייה
----------

אמנדה דו-פונט נולדה ב-26 ביוני 1988 במנזיני, עיר באסוואטיני. היא ממוצא פורטוגלי, סיני, צרפתי וסוואזי (אנ'). היא נולדה וגדלה באסוואטיני, אבל מאוחר יותר עברה למפומלנגה בשביל לסיים את לימודיה בקולג' אפלנדס (אנ').

בשנת 2011, אמנדה דו-פונט קיבלה תואר ראשון באומנויות מ-"AFDA, The School for the Creative Economy" (בתרגום חופשי לעברית: בית ספר לכלכלה יצירתית) הנמצא בדרום אפריקה. כעבור שנה, היא סיימה את לימודיה באקדמיה לקולנוע של ניו יורק (אנ'), שם זכתה במלגה מלאה למצוינות מדעית.

קריירה
------

בשנת 2014, היה לדו-פונט תפקיד מוביל בסרט "Between Friends" (בתרגום חופשי לעברית: בין חברים), תפקיד חוזר בסדרת הטלוויזיה הדרום אפריקאית הפופולרית "Skeem Saam" (בתרגום חופשי לעברית: מרוץ יחד), והיא השתתפה בתפקיד אורח בסדרה "Real Goboza" (בתרגום חופשי לעברית: ריאל גובוזה). היא גם כיכבה בסדרות: "Life is Wild" (בתרגום חופשי לעברית: החיים פרועים), "Muvhango" (בתרגום חופשי לעברית: מובינגו), "Intersexions" (בתרגום חופשי לעברית: לנטרסינוס), "Generations" (בתרגום חופשי לעברית: דורות), ו-"Loxion bioscope" (בתרגום חופשי לעברית: ביוסקופ לוקסיון). בשנת 2015 היא כיכבה בסרט הבכורה "Hear Me Move" (בתרגום חופשי לעברית: שמע אותי). 

בשנת 2019 היא כיכבה בסדרת המתח של נטפליקס, "צל".

חיים אישיים
-----------

דו-פונט מתגוררת כיום ביוהנסבורג, בקייפטאון ובניו יורק. היא מאורסת לאיש העסקים, שון רודריקס.

פילמוגרפיה
----------

### קולנוע וטלוויזיה

* Life Is Wild ‏(2008)
* Loksion Bioskop:Andilalanga ‏(2012)
* Skeem Saam (אנ') ‏(2014 - הווה)
* Task Force ‏(2014)
* Hear Me Move (אנ') ‏(2015)
* Generations: The Legacy ‏(2015)
* Between Friends ‏(2016 - הווה)
* Days In Sun City‏ 10 ‏(2017)
* Sharon and Tayron ‏(2017)
* צל (2019)
* פה גדול קטן (2021)

פרסים
-----

בגיל 21, דו-פונט זכתה בפרס על מפעל חיים על ידי המחלקה לאמנות ותרבות של סווזילנד. היא קיבלה את פרס זה על הישגיה המוקדמים בקולנוע ובטלוויזיה ובקידום השפה הסוואזי (אנ').

קישורים חיצוניים
----------------

ויקישיתוף מדיה וקבצים בנושא **אמנדה דו-פונט** בוויקישיתוף
* אמנדה דו-פונט, ברשת החברתית פייסבוק
* אמנדה דו-פונט, ברשת החברתית אקס (טוויטר)
* אמנדה דו-פונט, ברשת החברתית אינסטגרם
* אמנדה דו-פונט, סרטונים בערוץ היוטיוב
* אמנדה דו-פונט, במסד הנתונים הקולנועיים IMDb (באנגלית)

הערות שוליים
------------

1. ↑  A Place Called Home, באתר "TVSA - South Africa's TV Website" ‏, 28 באוקטובר 2014
2. ↑  Faith can move mountains, says sexy TV she is incredibly beautiful,‏ 25 באוקטובר 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אמנדה דו-פונט"**.
**המדליה הלאומית למדעים** (אנגלית **National Medal of Science**) הוא אות כבוד המוענק אחת לשנה על ידי נשיא ארצות הברית בטקס שנערך בבית הלבן, לאנשים שתרמו תרומה משמעותית בנושאים הבאים: סוציולוגיה ומדעי ההתנהגות, ביולוגיה, כימיה, הנדסה, מתמטיקה, סטטיסטיקה, מדעי המחשב ופיזיקה. הוועדה הקובעת את המועמדים לזכייה מורכבת מצוות של שנים עשר איש, ומנוהלת על ידי הקרן הלאומית למדע (NSF).‏ 38% ממקבלי המדליה לדורותיהם היו יהודים.

היסטוריה
--------

הענקת המדליה הלאומית למדעים נעשית על פי חוק שנחקק על ידי הקונגרס של ארצות הברית, בשנת 1959. בתחילה הוענקה המדליה רק על תרומות למדעי הטבע, אולם בשנת 1980 נכנס לתוקפו תיקון לחוק המאפשר הענקת מדליות לאומיות גם על תרומות במדעי החברה וההתנהגות.

המדליה הראשונה הוענקה בשנת 1963 (עבור שנת 1962) על ידי הנשיא ג'ון פיצג'רלד קנדי לתיאודור פון קרמן על פועלו במעבדה להנעה סילונית בCaltech.

החוק מאפשר להעניק עד 20 מדליות מדי שנה, אולם בממוצע מוענקות רק 12-15 מדליות. היו אף מספר שנים (1985, 1984, 1980, 1978, 1977, 1972, 1971) בהן לא הוענקו כלל מדליות. עד שנת 2010 הוענקו 461 מדליות בסך הכל.

ב-2010 הוענקו המדליות ליקיר אהרונוב, סטפן בנקוביץ', וורן וושינגטון, אמנון יריב, סוזן לינדקוויסט, מורטימר מישקין, דייוויד ממפורד, מרי אן פוקס, סטנלי פרוזינר ואסתר קונוול.

תיאור המדליה
------------

במדליה דמות אדם המוקף באדמה ים ושמיים, מהרהר ומתאמץ כדי להבין את הטבע. גביש הבדולח בידו, מסמל את הסדר ביקום. הנוסחה המצוירת בחול, מתחת לרגלי האדם מסמלת את ההפשטה המדעית.

ראו גם
------

* רשימת זוכי המדליה הלאומית למדעים, ויקיפדיה באנגלית, ממוין לפי מקצועות ושנים

קישורים חיצוניים
----------------

ויקישיתוף מדיה וקבצים בנושא **המדליה הלאומית למדעים** בוויקישיתוף
* 

* אתר האינטרנט הרשמי של המדליה הלאומית למדעים (באנגלית)
* הקרן הלאומית למדעים
* איתור זוכי הפרס במדעים, באתר הקרן הלאומית למדעים
* הקרן הלאומית למדליות במדע וטכנולוגיה

הערות שוליים
------------

1. ↑  "JEWISH RECIPIENTS OF THE US NATIONAL MEDAL OF SCIENCE"

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6zp94ss

 |
**אן מילר** (באנגלית: **Ann Miller**;‏ 12 באפריל 1923 – 22 בינואר 2004) הייתה שחקנית קולנוע, תיאטרון, טלוויזיה, זמרת ורקדנית אמריקאית, התפרסמה בעיקר במחזות זמר בשנות ה-40 וה-50.

קורות חיים
----------

היא גדלה ביוסטון, טקסס בשם **Johnnie Lucille Collier** היות שאביה רצה בן. בילדות סבלה מרככת ואמה אלצה אותה ללמוד לרקוד כדי לחזק את העצמות.

הוריה התגרשו כשהייתה בת תשע והיא עברה עם אמה ללוס אנג'לס. היות שנראתה מבוגרת לגילה, החלה להופיע במועדוני ליילה ואז שינתה את שמן ל**אן מילר**. ב-1937 הופיעה בסרט "דלת הבמה" ורקדה לצידה של ג'ינג'ר רוג'רס.

ב-1938 הופיעה כרקדנית בקומדיה של פרנק קפרה, "הן לא תקחהו עמך" בה השתתפו גם ליונל ברימור וג'יימס סטיוארט.

היא הצטיינה כרקדנית סטפס ונאמר עליה שמסוגלת לרקוע 500 פעמים בדקה אך הסתבר שזה היה פסקול שהולבש על הביצועים שלה.

ב-1948 הופיעה בסרט המוזיקלי "מצעד הפסחא" לצידם של פרד אסטר וג'ודי גרלנד.

ב-1949 הופיעה בסרט המוזיקלי "יום בניו יורק" לצידם של פרנק סינטרה וג'ין קלי.

ב-1953 הופיעה בסרט המוזיקלי "נשקיני קייט" לצידם של הווארד קיל וקתרין גרייסון.

עם ירידת העניין בסרטים מוזיקליים, מיעטה להופיע בקולנוע. סרטה האחרון היה מלהולנד דרייב (2001).

היא גם הופיעה על הבמה בברודוויי ומקומות אחרים במחזות כמו "קאן קאן", "הלו דולי" "פרח הקקטוס" ועוד.

בשנים 1979–1983 הופיע במחזמר "Sugar Babies" והייתה מועמדת לפרס טוני לשחקנית ראשית במחזה מוזיקלי.

הופיעה גם בשני פרקים של ספינת האהבה.

ב-1960 נקבע לכבודה כוכב בשדרת הכוכבים של הוליווד וב-1988 בשדרת הכוכבים בפאלם ספרינגס.

חיים אישיים
-----------

מילר הייתה נשואה שלוש פעמים. בעת ריב עם בעלה הראשון ריס מילנר, כשהייתה בהיריון בטרימסטר השלישי, הופלה על ידו על המדרגות. הנפילה גרמה ללידה מוקדמת של בתה מרי ששרדה שעות ספורות. מילר מתה מסרטן הריאות וקבורה לצד בתה.

פילמוגרפיה חלקית
----------------

* הן לא תקחהו עמך (1938)
* מצעד הפסחא (1948)
* יום בניו יורק (1949)
* שני כרטיסים לברודוויי (1951)
* נשקיני קייט (1953)
* הצי משתעשע (1955)
* המין הנגדי (1956)
* מלהולנד דרייב (2001)

קישורים חיצוניים
----------------

ויקישיתוף מדיה וקבצים בנושא **אן מילר** בוויקישיתוף
* אן מילר, באתר "Find a Grave" (באנגלית)
* אן מילר, באתר Internet Broadway Database
* אן מילר בתוכנית אלה הם חייך
* אן מילר בספינת האהבה

* אן מילר, במסד הנתונים הקולנועיים IMDb (באנגלית)

* אן מילר, באתר AllMovie (באנגלית)

* אן מילר, במסד הנתונים הקולנועיים KinoPoisk (ברוסית)

* אן מילר, באתר ספוטיפיי

* אן מילר, באתר Last.fm (באנגלית)

* אן מילר, באתר AllMusic (באנגלית)

* אן מילר, באתר MusicBrainz (באנגלית)

* אן מילר, באתר Yandex.Music (ברוסית)

* אן מילר, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007430154305171
* BNE: XX1529449
* BnF: cb13939222s (data)
* GND: 12483681X
* ISNI: 0000 0001 1947 5063
* LCCN: n85376587
* MusicBrainz: 477ee17c-5825-4948-aa3a-42fad95a9148
* NKC: xx0049245
* NLP: a0000003435106
* SNAC: w6j685m1
* SUDOC: 069155445
* VIAF: 22332150
* WorldCat: lccn-n85376587

 |
פירוש נוסף ערך זה עוסק בקרב הימי ליד פורט ארתור. אם התכוונתם לקרב היבשתי על פורט ארתור, ראו המצור על פורט ארתור.

**קרב פורט ארתור** היה הקרב הפותח של מלחמת רוסיה–יפן. בעקבותיו בא מצור יפני ממושך על פורט ארתור, הנמל החשוב שהיה בידי הרוסים, ומאוחר יותר בחודש אוגוסט - קרב הים הצהוב.

הצי הקיסרי היפני היה תחת פיקודו של אדמירל היהאצ'ירו טוגו וסגנו, אדמירל שיגטו דווה, מפקד הפלגה הראשונה. זה הציע כי הספינות היפניות ינסו להתקיף את הצי הרוסי שעגן בפורט ארתור תחת חסות תותחי החוף. הוא תכנן כי ספינותיו ימשכו את הצי הרוסי לעבר המשחתות הכבדות של טוגו, שהסכים בלב כבד לרעיון לאחר ששמע את דוחות המודיעין של דווה - דוחות שהתבררו כלא מדויקים. הדוחות דיווחו כי רוב הצי הרוסי נמצא בתיקונים (לאחר מתקפה יפנית מוצלחת). למעשה הצי היה מוכן היטב וכשיר לקרב.

היפנים התרכזו בהפגזת סוללות החוף, וירו פגזי 6 ו-8 אינץ' קטנים יחסית בספינות הרוסיות. לאחר כ-30 דקות של לחימה, טוגו הפנה את הצי הראשון, תוך סיכון רב, לאחור, והחל לסגת תחת אש רוסית כבדה.

ה"נוביק" הרוסית שיגרה מטח טורפדו לעבר הסיירות היפניות, ואלו השיבו אש ופגעו בה מתחת לקו המים. בשל המוכנות הרוסית הגבוהה וההתנגדות בה נתקלו, החליט טוגו שלא להשליך אל המערכה את הפלגה השלישית (שהייתה בעתודה) ונסוג.

תוצאת הקרב
----------

לאחר הקרב הימי המינורי, היפנים החלו בסדרת קרבות יבשה גדולים במטרה לכבוש את פורט ארתור מידי הרוסים. קרבות אלו היו קרבות חפירות שנוהלו באמצעות ארטילריה ומכונות ירייה, והקדימו את הקרבות הדומים, טרום עידן הטנק, בחזית המערבית של מלחמת העולם הראשונה, 10 שנים מאוחר יותר. מנהיגי המערב לא הפיקו את הלקחים ממלחמה זו וזלזלו בלוחמים ממזרח. אי ההכרה בכוחם של מכונת היריה וההוביצר תרמה רבות למספר האבדות העצום במלחמת העולם הראשונה.

לקריאה נוספת
------------

* רותם קובנר, המערכה הנשכחת: מלחמת רוסיה–יפן ומורשתה, מערכות, 2005.

קישורים חיצוניים
----------------

ויקישיתוף מדיה וקבצים בנושא **קרב פורט ארתור** בוויקישיתוף
* "**מלחמת רוסיה–יפן**" בתוך: **שפת הים** – ים וספנות בעיתוני ההשכלה והתחייה, 1918-1856.
*Pluvialis fulva*
**חופזי קטן** או **חופזי פסיפי** (שם מדעי: ***Pluvialis fulva***) הוא מין עוף שוכן גדות ממשפחת החופמיים. הוא מצוי בעיקר לאורך חצי הכדור הצפוני מאלסקה עד סיביר וחלק מאירופה והוא נודד דרומה עד הודו, ניו זילנד, אוסטרליה ודרום-מזרח אסיה ולפעמים גם לישראל. באמריקה הוא נודד דרומה עד קליפורניה והוואי.

זהו מין חופזי באורך 23 עד 26 סנטימטרים ומשקלו 100 עד 200 גרם. צבעו חום-זהוב מנומר בשחור, כשה"כיפה" והפנים שחורות וכן גם הגרון, החזה והבטן ומצידיה עובר פס לבן מהמצח עד לתחתית הכנפיים. הרגליים אפורות ובעלות אצבעות ארוכות והמקור כהה וחרוטי. העיניים שחורות ובעלות טבעת קנה מסביבם.

החופזי נודד בלהקות גדולות ברחבי הטונדרה, ערבות עשב, בשדות, שפלות ובקרבת שטחי בוץ (אנ') המצויים בקרבת לגונות וביצות או שפכי נהרות. החופזים נוחתים ללינה באזורים אלה ומחפשים בהם רכיכות, סרטנים שונים וחרקים וכן גרגירים.

לרוב החופזי מקנן על הקרקע של הטונדרה בין צפון אסיה (בסיביר) למערב אלסקה. הנקבות מטילות 4 ביצים מוסוות ומגדלת את האפרוחים במשך כחודש, אז הם מתבגרים ויכולים לנדוד.

קישורים חיצוניים
----------------

ויקישיתוף מדיה וקבצים בנושא **חופזי קטן** בוויקישיתוף
* חופזי קטן, באתר ITIS (באנגלית)
* חופזי קטן, באתר NCBI (באנגלית)
* חופזי קטן, בבסיס הנתונים ARKive (באנגלית)
* חופזי קטן, באתר האנציקלופדיה של החיים (באנגלית)
* חופזי קטן, באתר GBIF (באנגלית)

הערות שוליים
------------

1. ↑  חופזי קטן באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566108405171

 |
**נפתלי הדס** (נולד בשנת 1936) הוא רופא כירורג ישראלי. הוא עוטר בעיטור המופת על פעולתו בחיל הרפואה של צה"ל.

ביוגרפיה
--------

הדס נולד בחיפה בשם נפתלי הינדס. הוא למד רפואה והתמחה בכירורגיה במרכז הרפואי תל אביב. בהמשך דרכו המקצועית ניהל במשך 17 שנים את חדר המיון הכירורגי בבית החולים אסף הרופא.

בשנת 2004 פרסם את ספרו **היה לנו לילה קשה: סיפורים מחדר מיון**.

### בצה"ל

הדס שירת כרופא צבאי ביחידות הצנחנים של צה"ל.

במלחמת ששת הימים נלווה לפלוגת הסיור של חטיבה 226. הפלוגה לחמה בקרבות ירושלים ביחד עם חטיבה 55. ב-6 ביוני בלילה טיפל בפצועי הסיירת לאחר הקרב על גשר גת שמנים למרגלות העיר העתיקה.

במלחמת יום הכיפורים היה הדס בדרגת סרן. הוא הוצב כרופא בגדוד 582, גדוד הסיור והנ"ט של חטיבה 226, אשר נלחם בחזית סיני. הגדוד השתתף במבצע אבירי לב, בקרבות מרים במתחם החווה הסינית וכן בקרבות ממערב לתעלת סואץ. במהלך המלחמה טיפל הדס ביותר מ-120 נפגעים.

לאחר שהדס פרס את תחנת האיסוף הגדודית ליד סרפאום שממערב לתעלה תקפו את עמדתו 14 חיילי קומנדו מצרים. בהנהגתו לחמו חיילי התאג"ד במצרים ופגעו ברובם. לאחר הקרב טיפל הדס בפצועים המצרים.

הדס עוטר בעיטור המופת על פעולתו במלחמת יום הכיפורים. כתב העיטור מציין כי הוא הפעיל את תחנת האיסוף הגדודית תחת אש כבדה, פעל באומץ ובקור רוח וסיכן את עצמו על מנת לטפל בנפגעים מיחידתו ומיחידות אחרות.

בהמשך הקריירה הצבאית שלו שימש הדס כקצין הרפואה של גייסות השריון ואחר כך של זרוע היבשה. הוא גם פיקד על בית החולים ששלח צה"ל לעזרת נפגעי רעידת האדמה בטורקיה והשתתף במשלחת הרפואית הישראלית לסיוע לנפגעי סופת ההוריקן בהונדורס ובאל סלוודור. התקדם לדרגת סגן אלוף.

קישורים חיצוניים
----------------

* נפתלי הדס, בלקסיקון הספרות העברית החדשה
* סרן ד"ר נפתלי הדס, באתר הגבורה
* על ד"ר נפתלי הדס במלחמת ששת הימים
* טל זגרבה, הלילה החשוך הפך למואר מרוב טנקים שעלו בלהבות, במחנה, 8 בינואר 2010, באתר הגבורה
* ראיון וידאו עם ד"ר נפתלי הדס, באתר חטיבה 421

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007435983805171
* ISNI: 0000 0000 4816 1015
* LCCN: no2005009024
* VIAF: 14495972
* WorldCat: lccn-no2005009024

 |
**כולם עושים קקי** הוא ספר ילדים יפני שנכתב ואויר על ידי סופר הילדים הפורה טארו גומי.

התרגום לעברית פורסם לראשונה ב-2003.

הספר מלמד את הילדים שכל בעלי החיים עושים את צורכיהם ושהם תמיד עשו זאת. הספר נועד להפיג את הבושה והמבוכה סביב פעולת עשיית הצרכים בכך שהוא מסביר לילדים שזהו חלק טבעי מהחיים.

הספר תורגם לשפות שונות.

עלילה
-----

בספר אין עלילה. שישה עשר העמודים הראשונים מכילים הנחיות שונות לגבי עשיית צרכים אצל בעלי חיים בצורת של הפכים ("פיל עושה קקי גדול" ו"עכבר עושה קקי קטנטן"), השוואות (שמינים שונים של חיות מייצרים קקי בגדלים וצורות שונות) וכן שאלות ("איך נראה הקקי של הלווייתן?").

בעמוד השבעה-עשר מוצג נער עם סרבל שחור וחולצה אדומה, שרץ לשירותים. לאחר מכן, הספר ממשיך ומסביר כיצד אנשים בכל הגילאים, ממבוגרים ועד ילדים קטנים, עושים את צורכיהם וכיצד תינוקות עשויים להשתמש בחיתולים. לאחר מכן, יש רק שלושה איורים נוספים אשר לא מציגים את הילד. בעמוד הבא של הספר, הילד משתמש בנייר טואלט ומוריד את המים באסלה. החלק האחרון של הספר מסביר שבגלל שכל בעלי החיים אוכלים, הם חייבים לעשות את צורכיהם, והספר מסתיים במבט מאחור של הילד ושישה בעלי חיים שונים מטילים צואה ובמילים "כולם עושים קקי".

פרסום
-----

*כולם עושים קקי* נכתב על ידי טארו גומי, ופורסם לראשונה בשנת 1977, ביפנית.

הספר יצא לראשונה באנגלית בשנת 1993, ויצא בעברית עשור לאחר מכן, בשנת 2003.

ראו גם
------

| עיינו גם בפורטלים: |
| --- |
|  | **פורטל יפן** |
|  | **פורטל ספרות ילדים** |

* גמילה מחיתולים

קישורים חיצוניים
----------------

* כולם עושים קקי, באתר OCLC (באנגלית)

הערות שוליים
------------

1. ↑  Gomi 1993, pp. 1–16
2. 1 2  Gennari, Jennifer. "Book Review: Everyone Poops". Disney Family Entertainment. נבדק ב-2009-02-15.
3. ↑  Gomi 1993, pp. 18–19
4. ↑  Gomi 1993, pp. 20–22
5. ↑  Gomi 1993, p. 23
6. ↑  Gomi 1993, p. 18
7. ↑  Gomi 1993, pp. 24–27
8. ↑  「みんなうんち」 (ביפנית). EhonNavi. 2009. נבדק ב-2009-02-16.
ד"ר **רוברטה בונדר** (באנגלית: **Roberta Bondar**; נולדה ב-4 בדצמבר 1945) היא מדענית, רופאה ואסטרונאוטית קנדית.

ילדותה
------

בונדר נולדה וגדלה בסו סיינט מיירי (Sault Ste. Marie) אונטריו קנדה ב-4 בדצמבר 1945. אחת משתי בנותיהם של מילדרד ואדווארד בונדר.

השכלה
-----

לבונדר תואר ראשון בזואולוגיה ומדעי החקלאות מאוניברסיטת גואלף (אנ') (1968), תואר שני בפתולוגיה מאוניברסיטת מערב אונטריו (1971), דוקטור במדעי המוח מאוניברסיטת טורונטו (1974) ודוקטור לרפואה מאוניברסיטת מקמסטר (1977).

פעילותה כאסטרונאוטית
--------------------

בונדר נבחרה בדצמבר 1983, על ידי מועצת המחקר הלאומית של קנדה (אנ') (NRC), לצוות האסטרונאוטים הראשון של קנדה. הצוות הועבר לסוכנות החלל הקנדית עם הווסדה ב-1989.

את אימוניה בנאס"א כאסטרונאוטית החלה בונדר ב-1984.

בונדר שוגרה לחלל ממרכז החלל קנדי ב-22 בינואר 1992 במשימה STS-42 של מעבורת החלל דיסקברי (רונלד גרייב היה מפקד צוות). לאחר שהייה של 8 ימים נחתה ב-30 בינואר במסלול הנחיתה מספר 22 של בסיס חיל האוויר אדוארדס שבקליפורניה. במהלך הטיסה ביצעה בונדר ניסויים במיקרו כבידה שהיו מותקנים בספייסלאב.

אחר הטיסה בונדר הובילה, במשך 10 שנים, צוות מדענים בינלאומי שחקר את הדרך בה גוף האדם מתגבר על השפעות הטיסה לאחר החזרה מהחלל.

לאחר הטיסה
----------

### פעילות ציבורית

בונדר הייתה נשיאת אוניברסיטת טרנט (אנ') בשנים 2003 עד 2009.

ב-2009 בונדר הקימה את "קרן רוברטה בונדר", העוסקת בעידוד המודעות הסביבתית.

### הרצאות

בונדר היא מרצה מבוקשת ומופיעה לעיתים קרובות בטלוויזיה וברדיו. היא מרצה בתחומי התעניינותה הרחבים: טיסות חלל, רפואה, מחקר מדעי וצילום.

### צילום

בונדר עוסקת בצילום ופרסמה 4 אלבומי צילומי נוף.

פרסים ואותות כבוד
-----------------

* קצינת מסדר קנדה
* מסדר אונטריו (אנ')
* החברה המלכותית של קנדה (אנ') (RSC)
* היכל התהילה הרפואי הקנדי (אנ') (CMHF)
* בונדר קבלה תוארי דוקטור לשם כבוד מ-22 אוניברסיטאות, ביניהן: אוניברסיטת מקגיל, אוניברסיטת יורק, אוניברסיטת טורונטו, אוניברסיטת לאוול, אוניברסיטת מונטריאול, אוניברסיטת מקמסטר.
* 5 בתי ספר בקנדה קרויים על שמה.

קישורים חיצוניים
----------------

ויקישיתוף מדיה וקבצים בנושא **רוברטה בונדר** בוויקישיתוף
* 

* אתר האינטרנט הרשמי של רוברטה בונדר
* ביוגרפיה של בונדר באתר של רשות החלל הקנדית (באנגלית)
* ביוגרפיה של בונדר באתר של נאס"א (באנגלית)
* רוברטה בונדר, באתר אנציקלופדיה בריטניקה (באנגלית)

הערות שוליים
------------

1. ↑  ביוגרפיה של בונדר באתר של Sault Ste. Marie
2. ↑  דף המשימה של STS-42

|  |  |
| --- | --- |
| בקרת זהויות עריכת הנתון בוויקינתונים | 
* GND: 119302152
* ICCU: BVEV090662
* ISNI: 0000 0000 7372 7287
* LCCN: nr95035760
* NKC: jx20091006001
* PIC: 388743
* SNAC: w6f21bsc
* VIAF: 13114961
* WorldCat: lccn-nr95035760

 |
**מוחמד אמיר חוסיין ח'אן** (באנגלית: **Mohammed Aamir Hussain Khan**; נולד ב-14 במרץ 1965) הוא שחקן, במאי, תסריטאי, מפיק ומגיש טלוויזיה הודי, שבולט בפעילותו בבוליווד ואחד מגדולי השחקנים של הקולנוע ההודי. 

הוא אחד משלושת כוכבי הקולנוע הגדולים של בוליווד מאז שנות ה-90 ונחשב לאחד מ" שלושת החאנים ": אמיר ח'אן, שאה רוח' ח'אן וסלמאן ח'אן. יחד, הם כיכבו בעשרת סרטי בוליווד הרווחיים ביותר, ושלטו בקופות ההודיות מאז שנות ה-90. מתוך השלושה אמיר חאן נחשב המצליח ביותר מאז סוף שנות ה-2000.

ביוגרפיה
--------

ח'אן נולד בעיר מומביי שבהודו והחל לשחק בסרטים כבר מגיל קטן. הוא בן דודם של שאהרוח' ח'אן וסלמאן ח'אן.

את תפקיד המשחק הראשון שלו קיבל בשנת 1973 בסרט "*Yaadon Ki Baaraat"* בתור ראטאן בצעירותו. 

ההכרה הרשמית הראשונה של ח'אן כשחקן על ידי מבקרי הקולנוע הייתה בשנת 1988 עם הסרט "KSKT" שהיה מעין גרסה מודרנית של "רומיאו ויוליה". את התפקיד הנשי שיחקה ג'והי צ'אולה שהיה זה סרטה הראשון.

הפריצה הגדולה שלו הייתה בסרט הנעורים "אהבה, אהבה, אהבה", סרט אשר פרץ את גבולות הודו לאסיה ולרוסיה ובהודו עמד בראש שוברי הקופות של אותה שנה.

שיחק בכחמישים סרטים, בהם: "הלב", "משאלה", "שלושה אידיוטים", "כוכבים על פני האדמה" ו"התאגים מהינדוסטאן".

בשנת 2001 שיחק בסרט הספורט "לגאאן", שם שימש גם כמפיק ראשי. ח'אן זכה בפרס פילמפייר על תפקידו והסרט עצמו זכה בפרס פילמפייר לסרט הטוב ביותר והיה מועמד לפרס האוסקר לסרט הזר הטוב ביותר. 

זכה בפרסים על משחקו בשנים 1991 ו-1995 בטקס פרסי הפילמפייר.

חיים אישיים
-----------

ח'אן נישא בשנת 1988 לאשתו הראשונה, רינה דוטה, ונולדו לו שני ילדים. ב-2002 התגרשו. ב-2005 נישא לאשתו השנייה, הבמאית קיראן ראו, ומנישואים אלו נולד ילדו השלישי. 

ב-2015 ח'אן הפך לטבעוני. בריאיון סיפר שקיבל את ההחלטה לעבור לטבעונות בהשפעת אשתו, שגם היא טבעונית, וכמו כן בהשפעת סרטון שצפה בו ביוטיוב, ולאחר שגילם דמות צמחונית בסרט "דאנגל".

קישורים חיצוניים
----------------

ויקישיתוף מדיה וקבצים בנושא **אמיר ח'אן** בוויקישיתוף
* 
* אמיר ח'אן, ברשת החברתית פייסבוק

* אמיר ח'אן, ברשת החברתית אינסטגרם

* אמיר ח'אן, במסד הנתונים הקולנועיים IMDb (באנגלית)

* אמיר ח'אן, באתר AllMovie (באנגלית)

* אמיר ח'אן, באתר Rotten Tomatoes (באנגלית)

* אמיר ח'אן, במסד הנתונים הקולנועיים KinoPoisk (ברוסית)

* אמיר ח'אן, באתר MusicBrainz (באנגלית)
* אמיר ח'אן, באתר אנציקלופדיה בריטניקה (באנגלית)

הערות שוליים
------------

1. ↑  Roshmila Bhattacharya, Aamir goes the vegan way!, Mumbai Mirror, March 11, 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007367899905171
* BIBSYS: 4098606
* BNE: XX1650047
* BnF: cb14193280h (data)
* GND: 129780650
* ISNI: 0000 0001 1447 9655
* LCCN: no96009501
* MusicBrainz: de7ca725-2555-422d-9751-09ca9651e347
* NLA: 41107623
* NLK: KAC201323584
* NLP: a0000002686506
* NTA: 241840031
* SUDOC: 07150513X
* Trove: 1452151
* VIAF: 74062260
* WorldCat: lccn-no96009501

 |
**גורדי בהרפתקה מהסרטים** הוא משחק מחשב מאת חברת קומפדיה ובהפצת הד ארצי שפותח ב־1998.

עלילת המשחק
-----------

המשחק מתרחש באולפן אנימציה לסרטים, בו מר דונקי המנהל, מתרגז על מייקי הצייר ומאיץ בו לגמור את הסרט המצויר או שיפוטר מעבודתו, לרוע המזל מייקי נרדם בגלל שלא ישן כמה לילות, ולעזרתו נחלצים גורדי וגברת כפפה, שנחלצים לעזרתו, כי אם הוא יפסיק לצייר אז גורדי יעלם והכפפה תושלח לפח.
על השחקנים ללקט חפצים שונים ולפתור פאזלים עד ליצירת הסרט המושלם.

מהלך המשחק
----------

את מרבית החפצים הנחוצים להשלים את קטעי הסרט אוספים על ידי הקלקה על חפצים שונים בסביבת המשחק, שאת חלקם מקבלים לאחר שפותרים חידות שונות.

המשחק מתנהל באולפן האנימציה, בסטודיו, בחדר האביזרים, בחדר התלבושות, חדר המוזיקה חדר המנהל, ובמסדרונות. על השחקן להשלים את הסרט, המלווה בשבעה קטעי אנימציה. עלילת המשחק מתבססת על אגדת העם "החתול במגפיים". את תפקיד הראשי, איתייקו החתול, גילם כוכב הילדים איתי שגב.

בעריכת הסרט ניתן לשנות מוזיקה, לשנות משפטים של דמויות, להקליט משפטים באמצעות מיקרופון ולשלבם במשחק.
אחרי ששבעת קטעי האנימציה הושלמו, גורדי מספר על קטע שמיני ואחרון, המסיים את הסרטון המצויר. לאחר שהמשימה הושלמה מר דונקי מברך את מייקי על השלמת הסרט, והקרנתו מתחילה.

קישורים חיצוניים
----------------

* חגי שחור, vgames, ביקורת משחק: גורדי בהרפתקה מהסרטים, באתר ynet, 10 באוגוסט 2007
* נוסטלגיה - קומפדיה - ביקורת על גורדי בהרפתקה מהסרטים וחשיבה המצאתית, סרטון בערוץ "GameGems", באתר יוטיוב (אורך: 04:37)
* גיימפלי מלא - גורדי בהרפתקה מהסרטים - YouTube, באתר www.youtube.com
**קרולינה לאה ויליאמסדוטיר** (באיסלנדית: **Karólína Lea Vilhjálmsdóttir**; נולדה ב-8 באוגוסט 2001) היא כדורגלנית איסלנדית המשחקת בעמדות החלוצה בבאיירן מינכן מהבונדסליגה לנשים ובנבחרת איסלנד.

קריירת מועדונים
---------------

**הפנרפיירדיר**

ויליאמסדוטיר החלה את קריירת הכדורגל שלה כשהצטרפה לקבוצת הנוער של המועדון הפנרפיירדיר מהעיר הפנרפיירדיר שמחוז הבירה באיסלנד. שלושה חודשים לפני יום הולדתה ה-15, ב-14 במאי 2016, ערכה ויליאמסדוטיר את הופעת הבכורה של במדי הקבוצה הבוגרת של הפנרפיירדיר, בניצחון 1:0 על אקרנס במסגרת ליגת העל האיסלנדית. לאחר הופעת הבכורה שותפה החלוצה ב-13 משחקי ליגה נוספים באותה עונה. בעונה שלאחר מכן כבשה ויליאמסדוטיר שערים נוספים במספר הופעות במדי הקבוצה.

**ברייבאבליק**

לקראת עונת 2018 עברה וילאמסדוטיר לאלופת איסלנד ברייבאבליק(אנ'), שם הפכה לשחקנית הרכב במהירות, אך לעיתים רחוקות שיחקה 90 דקות מלאות. כשהקבוצה זוכה בדאבל המקומי באותה העונה, זכתה החלוצה בשני התארים הראשונים שלה.

בעונת 2019/20(אנ') שותפה החלוצה בכל שבעת משחקי הקבוצה במסגרת ליגת האלופות לנשים, במהלכם הבקיעה מספר שערים, לרבות שער בניצחון 3:2 על ספרטה פראג בשמינית הגמר. הקבוצה הודחה מהטורניר ברבע הגמר לאחר הפסד מוחץ לפריז סן-ז'רמן. באותה עונה זכתה החלוצה באליפות איסלנד בפעם השנייה.

**באיירן מינכן**

בינואר 2021 עברה ויליאמסדוטיר למועדון באיירן מינכן מהבונדסליגה לנשים.

קריירה בינלאומית
----------------

ויליאמסדוטיר החלה לשחק במדי הנבחרות הצעירות באיסלנד ב-2016. לאחר שבע הופעות במדי נבחרת איסלנד עד גיל 16, שותפה החלוצה במשחקי מוקדמות אליפות אירופה עד גיל 17(אנ') באוקטובר 2016. בטורניר עצמו שהתקיים באירלנד, הבקיעה החלוצה במשחק הראשון נגד בלארוס. אחרי ניצחון והפסד בשני המשחקים הנותרים, עלתה הנבחרת לסיבוב השני בטורניר. בסיבוב השני שהתקיים במרץ-אפריל 2017, ניצחונות על שוודיה ופורטוגל לא הועילו לנבחרת לעלות לסיבוב הגמר לאחר שהפסידה לספרד. ויליאמסדוטיר המשיכה לשחק במדי הנבחרת עד גיל 17 עד אמצע 2018.

ויליאמסדוטיר שיחקה במדי נבחרת איסלנד עד גיל 19 לראשונה, כששותפה בטורניר שהתקיים בלה מנגה(אנ') שבספרד. החלוצה שותפה ב-22 משחקים במדי הנבחרת עד גיל 19, כשמשחקיה האחרונים היו במרץ 2020, אז נידחו או בוטלו רוב אירועי הספורט ברחבי העולם עקב מגפת הקורונה.

ויליאמסדוטיר זומנה לראשונה לסגל נבחרת איסלנד ביוני 2019, וערכה את הופעת הבכורה שלה במשחק ידידות נגד נבחרת פינלנד. החלוצה זומנה לסגל הנבחרת למוקדמות יורו 2022, אך לא שותפה במשחקים בתחילה. לאחר הפגרה העולמית עקב מגפת הקורונה, זומנה ויליאמסדוטיר שוב ושותפה בשלושה משחקים. החלוצה שותפה בששת המשחקים הראשונים במוקדמות גביע העולם 2023(אנ'), במהלכם הבקיעה ארבעה שערים.

ב-11 ביוני 2022 זומנה ויליאמסדוטיר לסגל איסלנד ליורו 2022.

הישגים ותארים
-------------

**ברייבאבליק**

* אליפות איסלנד: 2018, 2020
* הגביע האיסלנדי: 2018
* הסופרקאפ האיסלנדי: 2019

**באיירן מינכן**

* בונדסליגה: 2021

חיים אישיים
-----------

ויליאמסדוטיר היא אחייניתו של כדורגלן העבר גילפי סיגורדסון.

קישורים חיצוניים
----------------

* קרולינה לאה ויליאמסדוטיר, ברשת החברתית אקס (טוויטר)
* קרולינה לאה ויליאמסדוטיר, ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  דו"ח המשחק, באתר www.ksi.is
2. ↑  ויליאמסדוטיר מצטרפת לבאיירן, באתר באיירן
3. ↑  סגל נבחרת איסלנד ליורו 2022, באתר נבחרת איסלנד